Soul



Soul (서울 Seoul) on Etelä-Korean pääkaupunki. Nimi kirjoitetaan joskus suomeksi Söul, jonka on kenties ääntämykseltään hieman lähempänä oikeata, vaikkei korean eo kyllä ihan sama ole.

Lentokoneella


Soulissa on kaksi lentoasemaa:


 * Incheon International on futuristinen luomus naapuroivassa Incheonin satamakaupungissa noin 50 km keskustasta länteen. Joitain Tokion sukkulalentoja lukuunottamatta kaikki ulkomaan lennot laskeutuvat Incheoniin, mukaanlukien Finnairin suorat lennot Helsingistä alkaen kesäkuussa 2008.  Kätevin tapa keskustaan on suora limusiinibussi suoraan suurimpiin hotelleihin (W13000) tai julkinen bussi keskustaan (W8000).  Matka kestää liikenteestä ja päätepisteestä riippuen tunnista ylöspäin; erityisesti ruuhka-aikaan paluumatkalle kannattaa lähteä hyvissä ajoin.


 * Gimpo (Kimpo). Vanhempi lentoasema lähellä keskustaa, palvelee lähinnä kotimaan liikennettä. AREX-juna Incheonin kentälle kulkee 12 minuutin välein (33 min, W3100) ja metrolinja 5 yhdistää suoraan keskustaan (n. 50 min, W1400). Metrolinjalla 9 pääsee eteläiselle puolelle jokea, Yeouidon ja Gangnammin alueille.

Junalla
Junalla pääsee Souliin ainoastaan muualta Etelä-Koreasta.

Liiku
Soulissa on kattava metroverkosto. Metroliput ostetaan automaatista metroasemalla ja hinta määräytyy sen mukaan miten pitkälle matkustat. Tärkeimmillä asemilla automaatit ovat myös englanniksi. Asemilla on myös lipunmyyntejä. Paljon metroa käyttävän kannattaa ostaa T-Card, johon automaatilta voi ladata haluamansa summan. Näin ollen ei tarvitse joka kerta ostaa uutta korttia jokaiselle matkalle. T-Cardilla yksi matka maksaa n. 900 - 1500 wonia (0,5-1 e ). Kertalipun pantti on 500 wonia ja pantin saa takaisin syöttämällä kortin metroasemalla olevaan lippuautomaattiin.

Näe

 * Namdaemunin portti, Soulin symboli ja yksi kaupungin merkittävimmistä nähtävyyksistä tuhoutui osittain tulipalossa helmikuussa 2008. Portin uudelleen rakentaminen on arvioitu kestävän jopa kolme vuotta.

War Memorial Museum Valtava, lähinnä Korean sotaan painottuva museo. Ilmainen sisäänpääsy. Kuva:http://img.timeinc.net/time/photoessays/2008/10_seoul/seoul_war_memorial.jpg
 * 

Tee

 * Vuorikiipeily (oikeammin vuoristossa kävely) on korealaisten suosikkiharrastus, onhan 80% maan pinta-alasta vuoristoa. Pääset metrolla helposti vuorten juurille, esim. pohjoisessa Dobong-nimiselle metroasemalle linjalla 1 ja siitä kävellen Dobongsan-vuorelle. Et taatusti joudu patikoimaan yksin, vuorilla kuhisee paikallisia eläkeläisiä huippumoderneissa ulkoiluvarusteissaan.

Toinen hyvä "kiipeilyvuori" on kaupungin eteläpuolella oleva Gwanaksan. Se on Soulin ja Anyang kaupunkien välissä. Sinne voi kiivetä joko Soulin puolelta tai eteläpuolelta. Kumpaankin paikkan pääsee helposti metrolla. Esimerkiksi Gwacheon asemalta (438) (uloskäynti 7). Jatka suoraan ja joelta vasemmalle kunnes saavut sisäänkäyntiin.

Jimjilbang Korealainen kylpylä. Kylpylässä voit viettää vaikka 24 h, oman tahtosi mukaan. Useimmissa kylpylöissä useita erilaisia saunoja, kuumia ja kylmiä altaita, jäähuoneita, ravintoloita, kahviloita, hierontoja, kampaus ja kasvohoitopalveluja. Miehet ja naiset saunovat ja peseytyvät erikseen, mutta yhteisiin tiloihin voi mennä kylpylästä saatava asu päällään. Mahtavia rentoutumispaikkoja, jos edellisen illan jäljiltä päätä vähän särkee. Hinnat liikkuvat 3-10 euron välillä.

Osta

 * Namdaemunin markkinat. Myydään laukkuja, vaatteita ja välipaloja halpaan hintaan. Auki läpi yön.


 * Dongdaemunin markkinat. Myydään vaatteita ja isompia tavaroita.


 * COEX - kauppakeskus Valtava kauppakeskus jossa myydään suurimpia länsimaalaisia merkkejä. Kaikkea löytyy Guccista Appleen, mutta hinnat ovat myös sen mukaiset. Kauppakeskuksessa myös akvaario ja elokuvateatteri.


 * Aasialaiset elektroniikkatuotteet ovat toisinaan hieman halvempia (10-20%) kuin Suomessa. Tuotteiden takuu on yleensä voimassa vain Etelä-Koreassa. Paras ja kattavin ostospaikka on Yongsan electronics market,

Syö
Korealaista ja länsimaalaista ruokaa on tarjolla kaikkialla.

Nuku

 * 

Pysy turvassa
Soul on kokoonsa nähden turvallinen kaupunki. Taskuvarkaita ei ole tai on erittäin vähän ja korealaiset ovat muutenkin luotettavaa porukkaa. Huumeita ei juuri käytetä.

Pysy terveenä
Sairastapauksissa turisti voi ottaa yhteyttä, Seoul Help Center Medical Service. Puhelin numerosta 010-4769-8212. Palvelun saa englanniksi.

Ota yhteyttä
Suomen suurlähetystö sijaitsee Soulissa.

Jatka matkaa
Metrolla pääsee kätevästi kaupungin laitamille, josta voit lähteä päiväksi patikoimaan vuoristoon.


 * Panmunjom

Seoul Seoul Seulo Seúl Séoul ソウル Seoul Seul Seul Сеул Seoul wts:Category:Seoul